**Pozvánka do výberového konania**

**Odvoz, zneškodnenie alebo zhodnotenie ostatných a nebezpečných odpadov z prevádzok TpV, TpZ a VhJ závodu Bratislava**

# Úvod

V mene spoločnosti MH Teplárenský holding, a.s. si Vás dovoľujeme požiadať o spracovanie a zaslanie cenovej ponuky do výberového konania na „Odvoz, zneškodnenie alebo zhodnotenie ostatných a nebezpečných odpadov z prevádzok TpV, TpZ a VhJ“ pre závod Bratislava, Turbínová 3, 831 04 Bratislava.

# Predmet výberového konania

Predmetom obstarávania je zabezpečenie služby odvoz, zneškodnenie alebo zhodnotenie ostatných a nebezpečných odpadov z prevádzok TpV, TpZ a VhJ závodu Bratislava.

V súvislosti s prevzatím, resp. zberom, odvozom, prepravou a zhodnocovaním / zneškodnením odpadov, ktoré vznikli u obstarávateľa zaradených podľa katalógu odpadov v súlade s platnou legislatívou v súlade so zákonom č. 79/2015 Z.z. o odpadoch a o zmene a doplnení niektorých zákonov v znení neskorších predpisov.

Účastník sa zaväzuje vykonávať a zabezpečovať nasledujúce činnosti:

1. poskytnúť obstarávateľovi nádobu určenú na ukladanie odpadu z triedeného zberu a to osobitne na každý druh triedeného odpadu podľa požiadavky obstarávateľa,
2. naložiť odpad uložený v nádobe účastníka alebo obstarávateľa (obstarávateľ disponuje veľkokapacitnými kontajnermi) na dopravný prostriedok účastníka alebo ním určenej tretej osoby pri odbere a vrátiť prázdnu nádobu obstarávateľovi,
3. zabezpečiť v rozsahu stanovenom v zmluve transport odpadov v rozsahu špecifikovanom v Prílohe č. 1 k tejto výzvy do zariadenia na zhodnocovanie a/alebo zneškodnenie odpadov,
4. zabezpečiť prednostne zhodnotenie odpadov niektorou z činností R1 až R13, ak to nie je možné, tak zabezpečiť zneškodnenie odpadov niektorou z činností D1 až D13.

# Platnosť ponuky

Ponuky zostávajú platné počas lehoty viazanosti ponúk do 01. 07. 2025.

# Miesto a termín realizácie predmetu zákazky

Miesto poskytovania služieb:

TpV - MH Teplárenský holding a. s., Turbínová 3, 831 04 Bratislava.

TpZ - MH Teplárenský holding a. s., Polianky 6, 841 01 Bratislava.

VhJ - MH Teplárenský holding a. s., Vlčie hrdlo 70, 821 07 Bratislava.

Dĺžka trvaniazmluvy: na dobu určitú, od podpisu zmluvy do **31.06.2028**.

#  Náklady na ponuku

Všetky výdavky spojené s prípravou a predložením ponuky znáša účastník bez akéhokoľvek finančného nároku u obstarávateľa.

# Harmonogram súťaže

Výberové konanie je vyhlasované prostredníctvom internetového portálu Proebiz v module Zapečatené ponuky.

Kolá Názov kola Začiatok Koniec

1. kolo: Vstupné kolo 17.04.2025 10:00:00 30.04.2025 10:00:00

2. kolo: Kontrolné kolo 30.04.2025 10:00:00 05.05.2025 10:00:00

3. kolo: Aukčné kolo nebude vyhlásené

- informácia o ďalšom postupe.

# Obhliadka miesta

Nepožaduje sa.

# Požiadavky na obsah ponuky účastníka

Účastník, ktorý má záujem sa výberového konania zúčastniť, musí elektronicky v systéme Proebiz predložiť ponuku **30.04.2025 do 10,00 hod**.

* + - **Deklaráciu potrebných povolení a oprávnení na výkon a dodávku predmetu zmluvy** v zmysle platnej legislatívy v SR. Urobíte tak vo voliteľných podmienkach. V prípade nedisponibility budete zo súťaže vylúčení. (Účastník disponuje dokladom o oprávnení podnikať, respektíve dokladov o zapísaní v profesijnom zozname vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka poskytovať požadovaný predmet zákazky.)

Oprávnenie na podnikanie v oblasti nakladania s nebezpečným odpadom, ako aj s iným ako nebezpečným odpadom. Oprávnenie na prepravu nebezpečného odpadu (v zmysle ADR). Účastník predloží požadovaný doklad elektronicky v rámci svojej cenovej ponuky.

* + - **Čestné vyhlásenie** - Súhlas s obsahom „Čestné vyhlásenie účastníka, ktoré tvorí prílohu týchto súťažných podkladov. Urobíte tak vo voliteľných podmienkach. V prípade nesúhlasu budete zo súťaže vylúčení.
		- Súhlas s „**Platnosť cien do 01.07.2025**“. Urobíte tak vo voliteľných podmienkach. V prípade nesúhlasu budete zo súťaže vylúčení.
		- **návrh rámcovej zmluvy o poskytovaní služieb – v odpadovom hospodárstve** poskytnutej obstarávateľom účastníkovi **v prílohe č. 2** súťažných podkladov, ktorý sa nesmie odlišovať od predmetného vzoru zmluvy (účastník doplní iba svoje **identifikačné údaje, kontaktnú osobu, cenu**, príp. iné obstarávateľom požadované údaje), podpísaný účastníkom, štatutárnym zástupcom alebo iným zástupcom účastníka, ktorý je oprávnený konať v mene účastníka v súlade so spôsobom konania uvedenom v doklade o oprávnení podnikať príp. v inom doklade.

Účastník predloží požadovaný doklad elektronicky v rámci svojej cenovej ponuky.

* + - **kontaktné informácie** osôb účastníka, prostredníctvom ktorých bude obstarávateľ kontaktovať účastníka pre potreby elektronickej aukcie. Požadujeme uviesť meno a priezvisko, e-mail a telefón týchto kontaktných osôb účastníka.

# Základné požiadavky (zmluvné dojednania)

1. **Rámcová zmluva o poskytovaní služieb – v odpadovom hospodárstve**
2. Fakturácia s dobou splatnosti min. 60 dní od doručenia fa do TS v zmysle zmluvy.
3. Bez zálohových platieb a kaucie.

# Cena

* 1. Navrhovaná zmluvná cena musí byť stanovená podľa § 3 zákona NR SR č.18/1996 Z. z. o cenách v znení neskorších predpisov.
	2. Ceny v ponukách účastníkov musia byť uvedené v **eurách bez DPH.**
	3. **Cena musí zahŕňať všetky náklady spojené s predmetom zákazky.**
	4. Účastník uvedie v ponuke jednotnú cenu pre všetky druhy odpadov v zmysle prílohy č. 1 zmluvy.

# Kritérium na vyhodnotenie ponúk pre príslušnú časť predmetu zákazky

Na základe predložených cenových ponúk obstarávateľ zostaví poradie účastníkov, pričom kritériom je **najnižšia cena** za predmet obstarávania.

# Spôsob vyhodnotenia ponúk pre príslušnú časť predmetu zákazky

# Komisia zostaví poradie úspešnosti ponúk zostupne na základe kritéria na vyhodnotenie ponúk. Na prvom mieste sa umiestni ponuka účastníka, ktorý uvedie v ponuke najnižšiu celkovú cenu za predmet obstarávania.

# Komisia na vyhodnotenie ponúk vyhodnotí iba tie ponuky, ktoré neboli zo súťaže vylúčené. Komisia na vyhodnotenie ponúk hodnotí ponuky podľa kritéria na vyhodnotenie ponúk a pravidiel jeho uplatnenia uvedeného v predchádzajúcom bode 12.1.

# Poskytnutie doplňujúcich informácií

Doplňujúce informácie budú účastníkom poskytnuté na požiadanie, a to cez Proebiz. Odpovede budú zaslané účastníkom prostredníctvom hromadnej správy. Otázky je možné zaslať najneskôr do 25.04.2025 – 10,00 hod. mailom: ivana.koubova@mhth.sk .

# Ponuka

Ponuka účastníka musí byť doručená elektronicky. Účastník predkladá ponuku elektronicky v module „zapečatené ponuky“ na <https://mhth.proebiz.com> v PDF formáte.

*Účastník uvedie vstupnú cenu v elektronickej aukcii.*

*Vyhlasovateľ prieskumu trhu je oprávnený požadovať od účastníka predloženie dodatočných dokladov a dokumentov ak má pochybnosti o pravosti, resp. úplnosti dokladov a dokumentov predložených účastníkom.*

# Kontaktné osoby

Ivana Koubová – strategický nákupca MH Teplárenský holding, a.s.

Tel. +421 918 709 724

e-mail: ivana.koubova@mhth.sk

Účastník/ dodávateľ môže komunikovať len s osobami uvedenými v tomto dokumente. **Komunikácia s inými osobami môže byť dôvodom na vylúčenie účastníka zo súťaže.**

# Záverečné ustanovenia

Táto výzva do výberového konania nie je súčasťou výberu dodávateľa podľa zákona o verejnom obstarávaní.

MH Teplárenský holding si vyhradzuje právo ukončiť proces výberu dodávateľa v ktorejkoľvek etape a odstúpiť od jednania s dodávateľom bez udania dôvodu. Na základe odstúpenia od jednania nebude možné vznášať voči MH Teplárenskému holdingu žiadne nároky.

Všetky údaje poskytnuté spoločnosťou MH Teplárenský holding tomto výberovom konaní, tak ako aj všetky údaje predložené účastníkom, sa považujú za dôverné a môžu byť použité iba pre účely súvisiace s procesom výberu dodávateľa pre MH Teplárenský holding.

V prípade otázok sa môžete obrátiť na uvedené kontakty.

# Prílohy

Príloha č.1 Čestné vyhlásenie

Príloha č.2 Rámcová zmluva o poskytovaní služieb + prílohy